CELEX: 62008CN0542
Language: et
Date: 2008-12-04 00:00:00
Title: Kohtuasi C-542/08: Eelotsusetaotlus, mille esitas Verwaltungsgerichtshof (Austria) 4. detsembril 2008 – Friedrich G. Barth versus Bundesministerium für Wissenschaft und Forschung

18.4.2009   
            
            
               ET
            
            
               Euroopa Liidu Teataja
            
            
               C 90/7
            
         Eelotsusetaotlus, mille esitas Verwaltungsgerichtshof (Austria) 4. detsembril 2008 – Friedrich G. Barth versus Bundesministerium für Wissenschaft und Forschung
   (Kohtuasi C-542/08)
   2009/C 90/10
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgerichtshof
   
      Põhikohtuasja pooled
   
   
      Kaebuse esitaja: Friedrich G. Barth
   
      Vastustaja: Bundesministerium für Wissenschaft und Forschung
   
      Eelotsuse küsimused
   
   
               1.
            
            
               Kas kolmeaastase aegumise kohaldamine erilise teenistusaastate eest makstava lisatasu saamisele, mida ei makstud võõrtöötajale põhikohtuasja aluseks olevatel asjaoludel ühenduse õigusega vastuolus oleval õiguslikul alusel enne Euroopa Kohtu 30. septembri 2003. aasta otsust kohtuasjas C-224/01: Köbler, kujutab endast võõrtöötajate kaudset diskrimineerimist EÜ artikli 39 ning määruse (EMÜ) nr 1612/68 (1) artikli 7 lõike 1 mõttes või piirangut nendes sätetes tagatud töötajate liikumisvabadusele?
            
         
               2.
            
            
               Kui esimesele küsimusele vastatakse jaatavalt: kas EÜ artikliga 39 ning määruse (EMÜ) nr 1612/68 artikli 7 lõikega 1 on põhikohtuasja aluseks olevatel asjaoludel vastuolus sellise aegumise kohaldamine erilise teenistusaastate eest makstava lisatasu suhtes, mida ei maksta võõrtöötajale ühenduse õigusega vastuolus oleva siseriikliku õiguse alusel enne Euroopa Kohtu 30. septembri 2003. aasta otsust kohtuasjas C-224/01: Köbler?
            
         
               3.
            
            
               Kas tõhususe põhimõte takistab põhikohtuasja aluseks olevatel asjaoludel kohaldada kolmeaastast aegumist minevikust pärinevate erilise teenistusaastate eest makstava lisatasu saamise nõuete suhtes, mida ei rahuldatud ühenduse õigust rikkudes, võttes aluseks selgelt sõnastatud siseriiklikud õigusnormid?
            
         
      (1)  EÜT L 257, lk 2; ELT eriväljaanne 05/01, lk 15.